Video: Teddiebere geniet hul gate uit op tuimeltreinSkermgreep uit die video ŉ Nederlandse pretpark, Walibi Holland, het 22 teddiebere op ŉ tuimeltrein sitgemaak en die rit verfilm – en dit lyk byna of hulle lewendig word van al die pret. Walibi het die video op sy YouTube-kanaal gedeel waar die teddiebere op ŉ tuimeltrein genaamd “Untamed” ry. “Untamed’ het vyf rigtingwisselaars, ŉ val van 35 m en ŉ maksimum spoed van byna 92 km/h. Walibi het vandeesweek heropen nadat dit weens die koronavirus-pandemie gesluit was. Besoekers moet egter vooraf kaartjies aanlyn koop omdat die park slegs ŉ beperkte getal besoekers toelaat. Die bere is op die rit verfilm terwyl die park nog gesluit was – en dit lyk of hulle inderdaad hul gate uit geniet.